2027-2029 жылдарға арналған республикалық бюджет бойынша анықтамалық ақпарат

2027-2029 жылдарға арналған республикалық бюджет Елдің 
2029 жылға дейінгі әлеуметтік-экономикалық даму болжамы негізінде әзірленді.
2027-2029 жылдарға арналған бюджетті қалыптастыру кезінде базаға әлемдік экономиканың тұрақты қалыпты өсу қарқынын, инфляциялық аяның төмендеуін, қаржы және тауар нарықтарындағы тұрақтылықты болжайтын экономиканы дамытудың базалық сценарийі қабылданды. 
Алдағы орта мерзімді кезеңге ЖІӨ-нің орташа жылдық өсу қарқыны 5,4%-ды құрайды.
Номиналды ЖІӨ болжам бойынша 2027 жылы 199,3 трлн теңгеден 2029 жылы 244,9 трлн теңгеге дейін өседі.
Базалық сценарийде мұнай бағасы барреліне 70 АҚШ доллары деңгейінде айқындалған.
2027 жылға төмендегідей негізгі әлеуметтік көрсеткіштер көзделген:
ең төмен күнкөріс деңгейі – 55 173 теңге;
айлық есептік көрсеткіш (АЕК) – 4 693 теңге;
ең төменгі жалақы мөлшері (ЖЕТМ) – 85 000 теңге;
ең төменгі зейнетақы мөлшері (ЗЕТМ) – 74 919 теңге;
мемлекеттік базалық зейнетақының ең төменгі мөлшері – 38 622 теңге;
жұмыссыздық деңгейі – 4,7%.
2027 жылы 30,2 трлн. теңге сомасында республикалық бюджет шығыстарын қаржыландыру көздері:
	1. Түсімдер – 25,6 трлн. теңге, оның ішінде:
- кірістер (трансферттер түсімдерін есептемегенде) – 19,9 трлн. теңге (салықтық түсімдер – 19,5 трлн. теңге; салықтық емес түсімдер – 377 млрд. теңге; негізгі капиталды сатудан түсетін түсімдер – 0,2 млрд. теңге; арнаулы түсімдер – 18 млрд. тенге);
- трансферттер (оның ішінде Ұлттық қордан кепілдендірілген трансферт) – 5,5 трлн. теңге;
- бюджеттік кредиттерді өтеу – 193 млрд. теңге;
	2. Қарыз алу (тапшылық) – 4,6 трлн. теңге.
Түсімдер мен тапшылықты ескере отырып, бюджет шығыстары 2027 жылға 30,2 трлн. теңгені құрайды.
2027 жылы әлеуметтік салаға 10,7 трлн. теңге бөлу жоспарлануда. 2025 жылы шығыстардың жалпы көлеміндегі үлесі 35,4 %-ды құрайды.
Әлеуметтік төлемдерді индекстеуді және төлемдерді алушылар контингентін ұлғайтуды ескере отырып, азаматтарды әлеуметтік сақтандыруға және әлеуметтік көмек көрсетуге 6,9 трлн. теңге сомасында шығыстар көзделген. 
2027 жылы ғылым және білім беруді дамытуға арналған шығыстар 896 млрд. теңгені құрайды.
2027-2029 жылдарға арналған денсаулық сақтау жүйесіне арналған шығыстар 8,8 трлн. теңгені құрайды (2027 жылы – 2,7 трлн. теңге; 2028 жылы – 3,1 трлн. теңге; 2029 жыл – 3,1 трлн. теңге).
2027 жылы республикалық бюджеттің шығыстары туризм және спортты дамытуға 92 млрд. теңге, мәдениет және ақпаратқа – 
179 млрд. теңге көлемінде жоспарланып отыр.
2027 жылы экономиканың нақты секторын дамытуды қолдауға 4,6 трлн. теңге көзделген, олардың басым бағыттары:
1) Агроөнеркәсіптік кешенді дамыту.
Бұл бағытқа 2027 жылы 916 млрд. теңге қарастырылған.
2) Республикалық деңгейде көлік инфрақұрылымын дамыту.
Көлік саласын дамытуға 2027 жылы 1 681 млрд. теңге бөлу жоспарланып отыр.
3) Экология және табиғи ресурстар.
Табиғи ресурстарды тиімді басқаруға 107 млрд. теңге қарастырылған.
4) Аэроғарыш саласын дамыту.
2027 жылы цифрлық даму, инновациялар және аэроғарыш өнеркәсібіне 271 млрд. теңге қарастырылған.
5) Кәсiпкерлiктi, шағын және орта бизнестi қолдау.
Бұл бағытқа 2027 жылы 412 млрд. теңге қарастырылған.
2027 жылы бюджет тапшылығын қаржыландыруға 4,6 трлн. теңге бөлу жоспарланып отыр. (2028 жылы – 2,2 трлн. теңге; 2029 жыл – 1 трлн. теңге).
Заңда 2027 жылы Мемлекеттік әлеуметтік сақтандыру қорының, Әлеуметтік медициналық сақтандыру қорының түсімдері мен шығыстарының болжамы айқындалған.
Мемлекеттік әлеуметтік сақтандыру қоры бойынша
Түсімдер – 1,4 трлн. теңге (Қорды басқарудан түсетін инвестициялық кіріс – 138,2 млрд. теңге; әлеуметтік сақтандыру жарналары – 1,2 трлн. теңге).
Шығыстар – 0,9 трлн. теңге (әлеуметтік төлемдер – 0,9 трлн. теңге; қолдау қызметіне аударылған комиссиялық сыйақы – 9,7 млрд. теңге, әлеуметтік төлемдерді қамтамасыз етуге арналған операциялық ақша қалдығы– 36,1 млрд. теңге).
Әлеуметтік медициналық сақтандыру қоры бойынша
Түсімдер – 2,6 трлн. теңге (есептелген инвестициялық кіріс – 180,3 млрд. теңге; жұмыс берушілердің жарналары 791,3 млрд. теңге; республикалық бюджеттен мемлекеттің жарналары – 794,8 млрд. теңге; жергілікті бюджеттен мемлекеттің жарналары– 11,6 млрд. теңге; мемлекеттің жарналарын қоспағанда, міндетті әлеуметтік медициналық сақтандыруға аударымдар – 611,9 млрд. теңге; аударымдар мен (немесе) жарналарды төлеуді кешіктіргені үшін алынған өсімпұлдар– 3,2 млрд. теңге, әскери қызметшілерге, арнаулы мемлекеттік және құқық қорғау органдарының қызметкерлеріне медициналық көмек көрсету бойынша денсаулық сақтау субъектілеріне көрсетілген қызметкерлерге ақы төлеу бойынша қордың шығыстарын өтеуге аударым – 6,5 млрд. теңге).
Шығыстар – 2,6 трлн. теңге (міндетті әлеуметтік медициналық сақтандыру жүйесінде медициналық көмек көрсету қызметтеріне ақы төлеу -               2 508,9 млрд. теңге; аударымдар мен (немесе) жарналарды төлеуді кешіктіргені үшін алынған өсімпұлдар  – 22,2 млрд. теңге, күтпеген шығындарды жабу үшін резервті қамтамасыз ету сомасы – 35,9 млрд. теңге).
